CELEX: 62019TB0294
Language: hu
Date: 2020-06-11 00:00:00
Title: T-294/19. sz. ügy: A Törvényszék 2020. június 11-i végzése – Vanhoudt és társai kontra EBB („Megsemmisítés iránti és kártérítési kereset – Közszolgálat – Az EBB személyi állománya – Az EBB díjazási és bérfejlesztési rendszerének reformja – Díjazási szimulációs eszköz – Keresettel nem megtámadható aktus – Pusztán megerősítő aktus – Új és lényeges tények hiánya – Nem vagyoni kár – Az okozati összefüggés hiánya – Részben elfogadhatatlan és részben nyilvánvalóan minden jogi alapot nélkülöző kereset”)

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/24
            
         
      A Törvényszék 2020. június 11-i végzése – Vanhoudt és társai kontra EBB
      (T-294/19. sz. ügy) (1)
      
      („Megsemmisítés iránti és kártérítési kereset - Közszolgálat - Az EBB személyi állománya - Az EBB díjazási és bérfejlesztési rendszerének reformja - Díjazási szimulációs eszköz - Keresettel nem megtámadható aktus - Pusztán megerősítő aktus - Új és lényeges tények hiánya - Nem vagyoni kár - Az okozati összefüggés hiánya - Részben elfogadhatatlan és részben nyilvánvalóan minden jogi alapot nélkülöző kereset”)
      (2020/C 262/32)
      Az eljárás nyelve: angol
      
         Felek
      
      
         Felperesek: Patrick Vanhoudt (Gonderange, Luxemburg) és a végzés mellékletében megnevezett további 9 felperes (képviselő: A. Haines barrister)
      
         Alperes: Európai Beruházási Bank (képviselők: T. Gilliams, J. Klein és J. Krueck meghatalmazottak, segítőik: P. E. Partsch és T. Evans ügyvédek)
      
         Az ügy tárgya
      
      Az EUMSZ 270. cikk és az Európai Unió Bírósága alapokmányának 50a. cikke alapján benyújtott kérelem, amely egyrészt az EBB 2019. január 31-i határozatának megsemmisítésére irányul, amellyel az utóbbi hatályában fenntartotta az egyeztető bizottsági határozatát, amely határozat megállapította a reformok hatásainak kiszámításához használt, díjazási szimulációs eszköz eredményeit tartalmazó hivatalos nyomtatott kivonat rendelkezésre bocsátására irányuló felperesi kérelmekre vonatkozó egyeztetési eljárás, valamint az e reformok következtében a felperesek állítása szerint őket ért veszteségek kompenzálására irányuló egyezségkötés kudarcát, másrészt az említett, 2019. január 31-i határozatot követően a felperesek állítása szerint őket ért nem vagyoni kár megtérítésére irányul.
      
         A végzés rendelkező része
      
      
                  1)
               
               
                  A Törvényszék a keresetet részben mint elfogadhatatlant, részben mint nyilvánvalóan minden jogi alapot nélkülözőt elutasítja.
               
            
                  2)
               
               
                  A Törvényszék Patrick Vanhoudtot és a végzés mellékletében megnevezett többi felperest kötelezi a költségek viselésére.
               
            
         (1)  HL C 230., 2019.7.8.